**კონფიდენციალურია,**

**დაცულია ადვოკატ-კლიენტის**

**მიმოწერის ხელშეუხებლობით**

**ვის: შპს საგზაო**

**ვისგან: მარიამ გვარაძე**

**საკითხი: სამართლებრივი დასკვნა ნარდობის ხელშეკრულების შესახებ**

**თარიღი: 01.04.2017**

**შპს სერვისს**

წარმოგიდგენთ სამართლებრივ დასკვნას თქვენს მიერ დასმულ შეკითხვებთან დაკავშირებით რომლებიც მდგომარეობს შემდეგში:

**1.** ფორს-მაჟორული სიტუაციიდან გამომდინარე, არსებობდა თუ არა ვალდებულების შესრულებისგან გათავისუფლების საფუძველი?

**2.** აქვს თუ არა უფლება შპს საგზაოს, სახელმწიფოს მოსთხოვოს სანიაღვრეების მოწყობის სამუშაოებისთვის გათვალისწინებული თანხა?

**3.** აქვს თუ არა შპს საგზაოს ვალდებულება, აუნაზღაუროს შპს სერვისს შესასრულებელი სამუშაოების ღირებულება?

გთხოვთ, გაითვალისწინოთ, რომ ჩემი დასკვნა ეფუძნება თქვენს მიერ მოწოდებული ინფორმაციის და დოკუმენტაციის ანალიზს. მე პასუხისმგებლობას არ ვიღებ წინამდებარე მოსაზრების უსწორობაზე იმ შემთხვევაში, თუ ჩემთვის არ გიცნობებიათ ისეთი ფაქტობრივი გარემოებების შესახებ, რომელიც არსებითად ცვლის გარემოებებს და არსებობს სხვაგვარი იურიდიული შედეგის დადგომის შესაძლებლობა.

ჩემი დასკვნა ეფუძნება საქართველოს კანონმდებლობას, რომელიც გამოქვეყნებულია და ძალაშია დასკვნის გაცემის თარიღისთვის. ჩემს მოვალეობებში არ შედის დასკვნის გაცემის შემდეგ, კანონმდებლობაში მომხდარი ცვლილების მონიტორინგი, თუ ამაზე დამატებითი შეთანხმება არ დაიდება.

მე მოსაზებას წარმოგიდგენთ კლიენტის და მასთან დაკავშირებული კომპანიების და მათი უფლებამოსილი თანამშრომლების სარგებლობისთვის. ის არ არის განკუთვნილი მესამე პირებისათვის გადასაცემად, შესაბამისად ჩემთვის არ არის სავარაუდო მესამე პირების რაიმე სახის ზიანი, თუ ისინი თავიანთ გადაწყვეტილებებს დააფუძნებენ წინამდებარე დოკუმენტის დასკვნებზე და რეკომენდაციებზე.

**I მოკლე პასუხი**

**1.** ფორს-მაჟორული სიტუაციიდან გამომდინარე,არ არსებობდა ვალდებულების შესრულებისგან გათავისუფლების საფუძველი.

**2.** შპს საგზაოს არ აქვს უფლება სახელმწიფოს მოსთხოვოს სანიაღვრეების მოწყობის სამუშაოებისთვის გათვალისწინებული თანხა.

**3.** შპს საგზაოს აქვს ვალდებულება, აუნაზღაუროს შპს სერვისს შესასრულებელი სამუშაოების ღირებულება.

**II ფაქტობრივი გარემოებები**

**1.** 2016 წლის 25 მარტს ეკონომიკის სამინისტროსა და შპს საგზაოს შორის გაფორმდა ხელშეკრულება, რომლის თანახმადაც შპს საგზაომ აიღო ვალდებულება, შეესრულებინა გზის სარემონტო სამუშაოები თელავის მუნიციპალიტეტში.

**2.** შესასრულებელი სამუშაოები მოიცავდა როგორც ასფალტის საფარის მოწყობის, ასევე სანიაღვრეებისა და ტროტუარების მოწყობის სამუშაოებს.

**3.** სამუშაოების შესრულების ვადად განისაზღვრა პერიოდი 2016 წლის 01 აპრილიდან 2017 წლის 01 აპრილამდე.

**4.** სამუშაოთა დროულად შეუსრულებლობის შემთხვევაში, სახელმწიფო იტოვებდა უფლებას არ აენაზღაურებინა დარჩენილი სამუშაოების საფასური, თუმცა ეს არ ათავისუფლებდა შემსრულებელ კომპანიას სამუშაოთა დასრულების ვალდებულებისგან.

**5.** ხელშეკრულების თანახმად, შპს საგზაოს უფლება ჰქონდა გაეფორმებინა ნარდობის ხელშეკრულება სხვა კომპანიებთანაც, რათა დროულად უზრუნველეყო სამუშაოთა შესრულება.

**6.** 2016 წლის 25 მაისს შპს საგზაოსა და შპს სერვისს შორის გაფორმდა ხელშეკრულება, რომლის თანახმადაც შპს სერვისმა იკისრა ვალდებულება, მოეწყო გზის ნაპირებში განთავსებული სანიაღვრე არხები.

**7.** სამუშაოთა შესრულების ვადა გახლდათ 2017 წლის 25 მარტამდე.

**8.** ეკონომიკის სამინისტროს მიეწოდა ინფორმაცია ქვეკონტრაქტორთან ხელშეკრულების გაფორმების თაობაზე.

**9.** ხელშეკრულების თანახმად შპს სერვისისთის შსაბამისი თანხის გადახდა მოხდებოდა სახელმწიფოს მიერ ჩამორიცხული ტრანშიდან.

**10.** 2017 წლის გაზაფხულის უხვნალექიანობის გამო, შპს სერვისმა ვერ შეძლო დროულად სამუშაოთა დასრულება. ფორს-მაჟორული გარემოებების დაწყების თაობაზე მან აცნობა შპს საგზაოს, ამ უკანასკნელს ეკონომიკის სამინისტროსთვის ინფორმაცია არ მიუწოდებია.

**11.** 2017 წლის 01 აპრილს საქართველოს ეკონომიკის სამინისტროს წარმომადგენლებმა ჩაიბარეს შესრულებული სამუშაოები. შემოწმების აქტში ჩაიწერა რომ სამუშაოები სრულად დასრულებული არ არის. შესაბამისად ეკონომიკის სამინისტრომ დააკავა დარჩენილი სამუშაოებისთვის გათვალისწინებული თანხა.

**12.** შპს სერვისმა მოითხოვა მის მიერ შესრულებული და შესასრულებელი სამუშაოების ღირებულება ანაზღაურება სრულად, სამუშაოთა დასრულების პირობით.

**III სამართლებრივი დასაბუთება**

**1.** ფორს-მაჟორული სიტუაციიდან გამომდინარე, არსებობდა თუ არა ვალდებულების შესრულებისგან გათავისუფლების საფუძველი?

ფორს-მაჟორული სიტუაციიდან გამომდინარე არ არსებობდა ვალდებულების შესრულებისგან გათავისუფლების საფუძველი,ვინაიდან და რადგანაც,შპს სერვისვმა ვერ შეძლო დროულად სამუშაოთა დასრულება,ფორს-მაჟორული გარემოებების დაწყების თაობაზე მან აცნობა შპს საგზაოს და ამ უკანასკნელს ეკონომიკის სამინისტროსთვის ინფორმაცია არ მიუწოდებია.

**2.** შპს საგზაოს არ აქვს უფლება სახელმწიფოს მოსთხოვოს სანიაღვრეების მოწყობის სამუშაოებისთვის გათვალისწინებული თანხა,ვინაიდან და რადგანაც,სამუშაოთა დროულად შეუსრულებლობის შემთხვევაში, სახელმწიფო იტოვებდა უფლებას არ აენაზღაურებინა დარჩენილი სამუშაოების საფასური.

**3.** შპს საგზაოს აქვს ვალდებულება, აუნაზღაუროს შპს სერვისს შესასრულებელი სამუშაოების ღირებულება,ვინაიდან და რადგანაც 2017 წლის გაზაფხულის უხვნალექიანობის გამო, შპს სერვისმა ვერ შეძლო დროულად სამუშაოთა დასრულება. ფორს-მაჟორული გარემოებების დაწყების თაობაზე მან აცნობა შპს საგზაოს, ამ უკანასკნელს ეკონომიკის სამინისტროსთვის ინფორმაცია არ მიუწოდებია.შესაბამისად იგი ვალდებულია აუნაზღარაოს შპს სერვისს შესასრულებელი სამუშაოების ღირებულება.

**IV დასკვნა**

შესწავლილი ფაქტობრივი გარემოებებიდან გამომდინარე,შეგვიძლია დავასკვნათ,რომ ფორს-მაჟორული სიტუაციიდან გამომდინარე არ არსებობდა ვალდებულების შესრულებისგან გათავისუფლების საფუძველი.  
შპს საგზაოს არ აქვს უფლება სახელმწიფოს მოსთხოვოს სანიაღვრეების მოწყობის სამუშაოებისთვის გათვალისწინებული თანხა,ვინაიდან და რადგანაც,სამუშაოთა დროულად შეუსრულებლობის შემთხვევაში, სახელმწიფო იტოვებდა უფლებას არ აენაზღაურებინა დარჩენილი სამუშაოების საფასური.  
ასევე შპს საგზაოს აქვს ვალდებულება, აუნაზღაუროს შპს სერვისს შესასრულებელი სამუშაოების ღირებულება,ვინაიდან და რადგანაც 2017 წლის გაზაფხულის უხვნალექიანობის გამო, შპს სერვისმა ვერ შეძლო დროულად სამუშაოთა დასრულება. ფორს-მაჟორული გარემოებების დაწყების თაობაზე მან აცნობა შპს საგზაოს, ამ უკანასკნელს ეკონომიკის სამინისტროსთვის ინფორმაცია არ მიუწოდებია.